Vlasnik poznate zagrebačke pizzerije podijelio je s javnosti muke koje mu je donijela državna birokracija. Marinu Vanjku su se javili iz firme za zbrinjavanje otpada te mu poručili kako po novom zakonu ne smije sam sortirati otpad već mora plaćati firmu kojoj je to svrha. Nakon što je sklopio ugovor s firmom, dobio je tužbu od vlasnika zemljišta u Velikoj Gorici budući da je njegov otpad završio na vlasnikovoj zemlji. Da stvar postane apsurdnije, sanitarna inspektorica mu je zapovjedila kako mora doći van radnog vremena na razgovor budući da ona ne može posjetiti njegov lokal jer on radi van njene smjene. Njegov opis poslovnih muka prenosimo u cijelosti:

“Poslovne muke (primjer x)

Prije nekoliko mjeseci zvoni telefon. Dobar dan, dobar dan…

– Zovem iz firme za zbrinjavanje otpada… Gdje vi odlažete otpad?

– Gospođo, mi već 5 godina sortiramo otpad i sami ga vozimo na reciklažno dvorište…

– Imate li popratnicu za to?

– Kakvu popratnicu?

– Po novom zakonu ne možete sami sortirati otpad na reciklažno dvorište, a kazna je 1000000000000 nečega!

-Da, i? Što nam je činiti?

– Sklopite ugovor sa nama i mi to radimo…

-Ok. Može!

Za dva dana dođu neki kriminalci i u stilu Al Pacina nam objasne kako mi to ne moramo, ali da bi bilo dobro upravo s njima napraviti ugovor od 1200,00 Kn i oni će sve srediti tri puta na tjedan.

Aj dobro! Izreketarili ste me, ali bar neću imati problema sa odvozom i pokriven sam zakonski.

I tak. Prolaze tjedni, a oni dolaze ne tri puta nego dva ili jedanput. Kartoni se gomilaju. Reko, idem sam odvest turu na reciklažno. Kad ono ne može! Samo za građanstvo! Uf, al’ ajde…

Zvoni telefon. Dobar dan, dobar dan…

– Ja sam vlasnik zemljišta u Velikoj Gorici na koje ste vi istovarili svoj komunalni otpad!

– Molim?!

– Da. Na svakoj kutiji i najlonu piše O’Hara Zagreb i evidentno je da ste vi to bacili na moje zemljište. Ja vas moram prijaviti sanitarnoj inspekciji…

Objasnim Gospodinu situaciju, on razumije, ali ne želi se raspravljati i prijavljuje i nas i onu mafijašku firmu. U kontaktu s njima oni ne priznaju da su upravo oni iskipali smeće na privatnu parcelu. I to bez separacije sve skupa zajedno! Kaže mafija da postoji mogućnost da smo mi sami odvezli to smeće mimo njih ( 25km daleko, a reciklažno dvorište nam je na 500 metara). Aj dobro… sad već njušim je** probleme…

Zvoni moj privatni broj. Dobar dan, dobar dan…

– Ovdje sanitarna inspektorica. Dobila sam prijavu i moram doći kod vas u lokal u nadzor…

– Ok. Dođite…

– Ne mogu! Ja radim do 16 sati, a vi otvarate u 18, pa bih vas molila da dođete u lokal u moje radno vrijeme.

– Pa dođite u subotu… radimo cijeli dan

– Ne mogu, jer ne radim…

– Ok. I šta sad?

– Bilo bi najbolje da dođete vi ili netko od odgovornih, pa da to rješimo?

– Ne može!

– Zašto?

– Ne želim se družiti s vama izvan mog radnog vremena kao ni vi u svoje slobodno vrijeme!

– Dobro. Onda ćemo drugačije… ja imam instrumente kako da vas prisilim ( MUP i ta sranja…)

E sad tu meni pada roleta, pokušavam biti maksimalno pristojan. Između ostalog spominjem kako imamo sve papire i dozvole kao i kako porez i sve ostale obaveze podmirujemo u rokovima i savjesno. Na to ona veli kako nema ona veze s tim što ja porez uredno plačam… E tu sam tek pop**io. Nema veze?! Ma nemoj!

Eto sad čekam daljnje zavrzlame…

Ali budite uvjereni da prvi put kad naje** od lihvara i reketara bilo koje vrste ni kriv ni dužan stavljam ključ u bravu!

Pa nek vam netko drugi plaća ovakve debilne situacije koje su samo kap u moru svakodnevnog poslovanja svih nas u Hrvatskoj!

To mogu i hoću! Ima još poslovne snage u meni, a postoje i neke druge države. Možda i Venezuela. Sigurno nisu ovakvi debili!? Garant!”

Podsjetimo, Željko Reiner je 28. svibnja optužio građansku inicijativu “Narod odlučuje” zbog ekonomskih problema u ovoj zemlji. Reiner je naime ustvrdio kako narušavanje stabilnosti izbornog sustava odbija investitore. S druge strane, zastupnik Željko Glasnović prije nekoliko dana upozorio je u Hrvatskom saboru: “Ostat ćemo zarobljeni između sive ekonomije bivše Juge i vidovitog Milana”.

Reinerov napad na GI Narod odlučuje: “Narušavanje stabilnosti izbornog sustava odbija investitore”

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr